open-index/open-wikipedia-markdown huggingface dataset:
Haakon Hellenes

**Haakon Hellenes** (født 19. juli 1936 i Hedrum, død 22. mars 2017) var en norsk siviløkonom og forfatter.

Han var utdannet siviløkonom fra Handelshøjskolen i Århus fra 1961. Han arbeidet ved en armaturfabrikk i Mannheim i Tyskland 1961–1962 og studerte mange fag i matematikk, matematisk statistikk og teknologi mens han var stipendiat og vitenskapelig assistent ved NTH 1963–1968. Hellenes var amanuensis ved NTH 1968–1973, førsteamanuensis fra 1973, underviste ved Institute of Management Development (IMD) i Tanzania 1975–1978, delvis førsteamanuensis, i professorvikariat og som instituttbestyrer ved Institutt for økonomi ved NTH 1978–1984, seniorforsker ved SINTEF fra 1984, deltager i mange forsknings- og utredningsprosjekter i Tanzania i 1980- og 1990-årene og SINTEFs stedlige representant på et stort utviklingsprosjekt i Zimbabwe 1999–2000.

Hellenes har også utgitt to skjønnlitterære bøker, novellesyklusen *Sølvnakken* og romanen *Deretter drømmer jeg ikke mer*. Han har også en egen YouTube-kanal, «haahell», med produksjon av et stort antall korte videoer, for det meste om politiske, kulturelle og sosiale emner.

## Bibliografi
* *Sølvnakken*, noveller, Tiden (1989)
* *Deretter drømmer jeg ikke mer*, roman, Aschehoug (1994)

## Referanser


## Kilder
* Presentasjon av Haakon Hellenes i Forfatterkatalogen på Forfattersentrums nettsider
Les Pennes-Mirabeau

**Les Pennes-Mirabeau** er en kommune i departementet Bouches-du-Rhône i regionen Provence-Alpes-Côte d'Azur sør i Frankrike.

## Referanser


## Eksterne lenker
* 
* Kommunedata INSEE
Jensen & co

**Jensen & Co** ble etablert av Ludvig Christian Jensen som åpnet kolonialforretning i sentrum av Oslo. Forretningen i Torggata 5 ble raskt et samlingspunkt for Oslofolk.

Jensen & Co representerte Lipton fra 1895 og det var dette agenturet som var utgangspunktet for omleggingen i 1975 til salgs og markeds-
organisasjonen som de driver i dag.

Jensen & Co er fremdeles et familie-eid og -drevet firma. Christine Bugge Jensen representerer i dag 5 generasjon Jensen i sjefsstolen..

Jensen & Co har idag 45 ansatte, og dekker hele Norge.

## Eksterne lenker
* 
*
Kidatu

**Kidatu** er en by og en krets i det sydlige Tanzania, om lag 30 mil sørvest for Dar-es-Salaam

Kidatu ligger i distriktet Kilombero i regionen Morogoro.  Befolkningen er om lag 3&nbsp;300 og vikigste næringsvei er dyrking av sukkerrør. En av Afrikas største sukkerplantasjer; Illovo Sugar Plantation, ligger i Kidatu.

## Infrastruktur
Kidatu stasjon på TAZARA-jernbanen er overgangsstasjon til den tanzanianske jernbanen. En ti mil lang forbindelse til Kilosa på Tanzania Railways ble tatt i bruk i 1997. Denne forbinder de to jernbaner med  ulik sporvidde, TAZARa med Kappspor, 1&nbsp;067 mm og Tanzanias meterspor.

På 1970-tallet ble Rufiji-elven demmet opp og det ble bygget en større kraftstasjon i Kidatu. Kraftstasjonen som har fire turbiner har en kapasitet på 400 MW og forsyner bl.a. Dar-es Salaam med elektrisk kraft. Damanlegget og kraftstasjonen ble bygget med økonomisk og teknisk bistand fra Sverige gjennom den statlige svenske bistandsorganisasjonen SIDA.

## Referanser
Aba (elv)

**Aba** (russisk: Аба) er en elv i Kemerovo oblast i Russland og en av sideelvene til Tom fra venstre. Elven er 71 kilometer lang og har et nedbørfelt på .

Elven har sin kilde i området nær byen Kiseljovsk, og munner ut i Tom rundt 580 km før den selv renner ut nord for Tomsk. 

Av byer langs Aba finner man Kiseljovsk og Novokuznetsk.

## Referanser


## Eksterne lenker
*
Mavlet Batirov

**Mavlet Alavdinovitsj Batirov** (russisk Мавлет Алавдинович Батиров; født 12. desember 1983 i Khasavjurt) er en russisk bryter som bryter i fristil i 60-kilosklassen. Han representerte Russland under Sommer-OL 2008 der han tok gull foran Vasyl Fedoryschyn fra Ukraina. Han tok også gull under lekene i 2004.

## Eksterne lenker
*
Liste over oppdagelsesreiser i Norge

**Liste over oppdagelsesreiser i Norge** gir en oversikt over fortrinnsvis utenlandske oppdageres og forskeres reiser i Norge i historisk tid fram til første verdenskrig. Siden Pytheas fra Massalia kanskje oppdaget Thule (Norge) for drøyt 2300 år siden, var oppdagelsesreiser til Norge ytterst sjeldne i middelalderen. I andre halvdel av 1500-tallet forsøkte både britiske og hollandske sjøfarende å finne en sjøvei til Asia nord for Russland, via Norge. Helt fram til 1700-tallet gikk nordmennene for å være ond og generelt besatte av trolldom og hekseri. Beskrivelser av uhyrer og umenneskelige skapninger florerte.

Mer folkloristiske reiser ble svært vanlige i opplysningstiden, særlig som en refleks av tidens svermeri omkring det «ekte» og «naturlige» samfunn, og *Le noble savage*. På 1800-tallet ble det foretatt spesielt mange reiser i Norge, ikke minst til Nord-Norge som datidens europeere anså som svært eksotisk. Etter et opphold under og like etter Napoleonskrigene, var interessen blant italienske reisende spesielt stor på 1800-tallet for å studere samene i Finnmark. Britiske gentleman-reisende begynte derimot å fokusere mer på den rene fornøyelsestur med jakt og laksefiske, og med Jotunheimen som yndet reisemål. Tyskere var lite populære under krigene mot Danmark midt i århundret, selv om malerne Thomas Fearnley og J. C. Dahl fikk mange tyske malere til å besøke Norge. Etter hvert oppstod et svermeri for Norge som toppet seg med keiser Wilhelm II's mange besøk fra 1890-tallet, og de mange påfølgende tyske cruiseanløp langs norskekysten, som mange kunstmalere og folklorister fulgte med.

## Se også
*Liste over oppdagere

## Litteratur
*Bernd Henningsen, m.fl: *Tyskland og Skandinavia 1800-1914 – Impulser og Brytninger*, Deutsches Historisches Museum, Nationalmuseum, Norsk Folkemuseum, 1997. ISBN 91-7100-542-0

## Eksterne lenker
* Italienske reiser over Nordkalotten før 1945  – Nordland fylkesbibliotek.
* Reiseskildringer om Norge fra slutten av 1700-tallet – Kulturminneåret 2009.
* Beskrivelse av Querinis reise – Universitetet i Tromsø.
* Christian IVs reise i 1599 – Universitetet i Tromsø.
* Jens Munk's reiser – Universitetet i Tromsø.
* La Martinières reise – Universitetet i Tromsø.
* Beskrivelse av La Recherche-ekspedisjonen – Universitetet i Tromsø.
* Lars Levi Læstadius' reiser – Universitetet i Tromsø.
* Hans H Lilienskiolds verker – Universitetet i Tromsø.
* Nordlysveien – Universitetet i Tromsø.
Sjirvani Muradov

**Sjirvani Gadzjikurbanovitsj Muradov** (russisk navn: Ширвани Гаджикурбанович Мурадов; født 20. juni 1985 i Dagestan) er en russisk bryter som bryter i gresk-romersk-stil i 96-kilosklassen. Han representerte Russland under Sommer-OL 2008 der han tok gull foran Taimuraz Tigiyev fra Kasakhstan.

## Eksterne lenker
*
Askimtorget

**Askimtorget** er et kjøpesenter i Askim i Østlfold. 

Askimtorget holder til i samme lokaler som den den gamle hjørnesteinsbedriften, Gummivarefabrikken Viking Askim, som ble etablert i 1920.

## Eksterne lenker
*Askimtorgets hjemmeside
Besik Kudukhov

**Besik Serodinovitsj Kudukhov**, russisk Бесик Серодинович Кудухов (født 15. august 1986 i Tskhilon, Georgia, død 29. desember 2013) var en russisk bryter som bryter i fristil i 55-kilosklassen. Han representerte Russland under Sommer-OL 2008 der han tok bronse.

## Referanser


## Eksterne lenker
*
Georgij Ketojev

**Georgij Vazjajevitsj Ketojev**, russisk Георгий Важаевич Кетоев (født 19. november 1985 i Tbilisi) er en russisk bryter som bryter i gresk-romersk-stil i 84-kilosklassen. Han representerte Russland under Sommer-OL 2008 der han tok bronse.

## Eksterne lenker
*
Hoppbakken på Spurvehøyden

**Hoppbakken på [[Spurvehøyden]]** i Moskva i Russland ligger i skråningen ved Moskvaelvas høyre bredd, rett overfor Luzjniki Stadion. Bakken har K-punkt 72 meter og bakkestørrelse 75 meter. Den ble bygd i 1953, og var i sin tid Sovjetunionens viktigste hoppbakke. Bakken var arena for både internasjonale hopprenn og sovjetiske og russiske mesterskap, og brukes fremdeles til trening og nasjonale renn.

Anlegget er i brukbar stand, og bakken har plastmatter til helårsbruk, som sist ble skiftet ut i 2010. Anlegget har også snøkanoner. Men heisen er i ustand, og bakken har utdatert bakkeprofil og er i minste laget til internasjonale renn. Det russiske skiforbundet ønsker å modernisere bakken, men planene kompliseres av at den ligger i et naturvernområde.

Hoppbakken ble skadet av brann 2. mai 2012.

Den første hoppbakken på Spurvehøyden ble bygd i 1936, og restene av den er ennå synlige i terrenget. I tilknytning til dagens K72-bakke ligger tre mindre hoppbakker med størrelse K45, K20 og K10, som i likhet med den største bakken er utstyrt med plastmatter. Ifølge nettstedet Skisprungschanzen-Archiv er bakkerekorden i K72-bakken 80,5 meter, satt av Pjotar Tsjaadajev (Belarus) 4. september 2010.

## Referanser


## Kilder
* Skisprungschanzen-Archiv: Moskva (feil byggeår, besøkt 5. mars 2011)
* Ski-jumping.ru: Bolsjoj Moskovskij tramplin (russisk, besøkt 5. mars 2011)
* Federatsija pryzjkov na lyzjakh s tramplina i lyzjnogo dvojeborja Rossii (Det russiske forbundet for skihopping og kombinert): «Pervenstvo Rossii i otkrytoje pervenstvo goroda Moskvy po pryzjkam na lyzjakh s tramplina» na Sportivnom komplekse «Vorobevy gory» (russisk, 3. februar 2011, besøkt 5. februar 2011)

## Eksterne lenker
* 
* MTV News Russia: Lyzjniki na trave (nyhetsvideo, 5. september 2010, publisert på YouTube)
* Letajusjtsjij Lyzjnik (Flying Skier): Moscow (bildegalleri)
* MosDay.ru: Tramplin na Vorobjevykh Gorakh (bildegalleri)
Buvajsar Sajtijev

**Buvajsar Khamidovitsj Sajtijev** (1975–2025) var en russisk bryter som bryter i fristil i 74-kilosklassen. Han representerte Russland under Sommer-OL 2008 der han tok gull foran Soslan Tigiev fra Usbekistan.
Han har også gull fra Sommer-OL i 2004 og 1996.

## Fotnoter

## Referanser


## Eksterne lenker
*
Bakhtijar Akhmedov

**Bakhtijar Sjakhabutdinovitsj Akhmedov**, russisk Бахтияр Шахабутдинович Ахмедов (født 5. august 1987 i Bujnaksk) er en russisk bryter som bryter i fristil i 120-kilosklassen. Han representerte Russland under Sommer-OL 2008 der han vant gull.

## Eksterne lenker
*
Askim kino

**Askim Kino** består av en storsal med 383 seter og en THX-sal med 84 seter som driftes av Nordisk Film Kino. Det er Indre Østfolds største kino med rundt 60 000 besøkende per år. 

## Referanser
Fred Karger

**Fred Karger** (født 31. januar 1950) er en amerikansk republikansk politisk konsulent og aktivist for de homofiles rettigheter.

Karger politiske karriere begynte mens han var ansatt hos Dolphin Group i 1977. Selv om han ikke har stilt til valg til noe offentlig verv, har Karger jobbet under ni presidentvalg og han fungerte som en seniorkonsulent under kampanjene til presidentene Ronald Reagan, George H.W. Bush og Gerald Ford. Karger var partner i Dolphin Group, en kampanje i California som ble drevet av et konsulentfirma. Han pensjonerte seg etter 27 år og har siden jobbet som aktivist for homofiles rettigheter.

10. april 2010 presenterte han sitt kandidatur som presidentkandidat til valget i 2012. Etter at han annonserte at han ville stille som kandidat har han flere ganger vært i delstatene Iowa og New Hampshire der han har holdt møter, offentlige taler til velgerne og hatt flere intervjuer med TV og aviser. Til tross for at han nå er en av de første som har lansert sitt kandidatur, blir han på ingen måte alene. Han har heller ingen større sjanse, selv om han er tidlig ute. Det var 366 kandidater som stilte til presidentvalget i 2008. De færreste har hørt noe særlig om flere av dem.

## Eksterne lenker
* VG nett: Homofile Fred vil slå Sarah Palin. Besøkt 10. mars 2011
Arcetri

**Arcetri** er en del av Firenze i Italia og ligger sør for byens sentrum. Arcetri er særlig kjent for en rekke historiske bygninger, blant annet huset til astronomen Galileo Galilei. Det ligger også et astronomisk observatorium der, Osservatorio Astrofisico di Arcetri.

## Eksterne lenker
* Nettsted for Osservatorio Astrofisico di Arcetri (engelsk)
Enduro

:*Enduro er også en disiplin i [[terrengsykling]]*.

**Enduro** er en motorsykkel og snøskutersport der det kjøres på baner i tøft terreng. Navnet er den italienske og spanske oversettelse av det engelske ordet «endurance», som på norsk betyr *utholdenhet*. Rally Dakar er et typisk enduro-løp.

## Norge
I Norge er utøverne av sporten organisert i Norges Motorsportforbund. Per 2021 er Pål Anders Ullevålseter norsk landslagstrener i enduro.

## Se også

* Motorsport
* Motorsykkelsport

## Referanser
Tramteatrets siste sang

**Tramteatrets siste sang** er en radiodokumentar som gikk på NRK-programmet Radiodokumentaren. Denne dokumentaren forteller Tramteatrets historie fra 70-tallet og 80-tallet. Den ble laget i Chateau Neuf torsdag den 3. mars 2011 med publikum. Her spilte teatret også sin avskjedskonsert hvor en av sangene var deres siste sang «Så lenge verden består». Radiodokumentaren var av Line Alsaker, Teknisk regi av Merete Antonsen og konsulent Kari Hesthamar. Line Alsaker sa at det var nok penger til å lage bok om Tramteatret. En av dem som snakket om teatret var Ivar Køhn.

## Tramteatret sang
# «(Her kommer) Pelle Parafins Bøljeband»
# «Ingenting er forseint»
# «Å, livet svinger»
# «Martin Luther»
# «Randi og Ronny»
# «Vuggesang» (til minne om Billy Betong)
# «På tide å drømme»
# «Så lenge verden består»
# «Det enkleste er pistol»
# «Tilbake til by'n»

## Tramteatret
* Arne Garvang – gitar, sang
* Terje Nordby – gitar, sang
* John Nyutstumo – klarinett, saksofon, sang
* Kine Hellebust – sang
* Kirsti Nyutstumo – bass
* Marianne Krogness – sang
* Anne Nyutstumo – sang
* Simen Nyutstumo Stensland – trommer
* Anders Rogg – piano, sang
* Magne Bruteig – sang
* Liv Aakvik – sang
* Per Kjeve – sang

## Referanser
Eduard Kotsjergin

**Eduard Stepanovitsj Kotsjergin** (russisk: Эдуард Степанович Кочергин, født i Leningrad i 22. september 1937) er en russisk scenograf, kunstner og forfatter.

## Biografi
Kotsjergins foreldre ble ofre for Stalins terror. Faren ble skutt i 1937, moren satt fengslet i 10 år, mens Eduard ble sendt til et barnehjem for «barn av folkefiender» i Omsk i Sibir. I 1945 flyktet han fra barnehjemmet og brukte seks år på flukten tilbake til Leningrad, der han til slutt ble gjenforent med sin mor. Kotsjergin studerte på Det statlige teaterakademiet i St. Petersburg og har det meste av livet jobbet på teateret, fra 1972 på Tovstonogov Bolsjoj Dramateater i St. Petersburg, som kunstner og scenograf. Han har publisert fortellinger i tidsskrifter siden 1997, før han debuterte som forfatter i bokform med novellesamlingen «Engledukken» (Ангелова кукла, 2003). For den selvbiografiske romanen «Med Stalin som gudfar» (Крещенные крестами, 2009) mottok Kotsjergin litteraturprisen «Natsbest» («Nasjonal bestseller»). Kotsjergin har også mottatt tallrike utmerkelser for sitt kunstneriske arbeid på teateret.

## Forfatterskap
Kotsjergins forfatterskap er sterkt selvbiografisk. Romanen «Med Stalin som gudfar: opptegnelser på knærne» beskriver Kotsjergins flukt vestover fra barnehjemmet i Omsk. Russlands enorme jernbanenett er den sentrale «kronotop» i Kotsjergins flukt - han reiser som blindpassasjer på ymse vis, som togrøver-hjelpegutt, osv. Hver vinter melder han seg for militsiaen og tar han inn på det lokale barnehjem. Hver vår går flukten videre vestover. Kotsjergin overlever fordi han kan forme Lenins og Stalins profiler av to biter kobbertråd han stadig har i lommen. Han underholder med kunstene sine og får mat i bytte. Boken er en selvbiografi med sterke skjønnlitterære kvaliteter. De presise beskrivelsene er nøkterne og autentiske, men med stor visuell rikdom. Språket er frodig, folkelig, og dialoger og stemmer tegner et unikt tidsbilde av etterkrigstidens vidstrakte Russland, som tar i mot sine seirende og sårede hjemvendte soldater vestfra, et folk som kjemper for overlevelsen, alt sett fra et barns enkle, men gripende, perspektiv.
Novellesamlingen «Engledukken» bygger på Kotsjergins liv etter at han vendte tilbake til Leningrad.

## Utvalgt bibliografi
* *Engledukken* (Ангелова кукла, 2003, noveller)
* *Med Stalin som gudfar: Opptegnelser på knærne* (Крещенные крестами: записки на коленках, 2009, roman)

## Eksterne lenker
* TV-program om Kotsjergins liv, del 1
* TV-program om Kotsjergins liv, del 2
* Kotsjergin gjest på radiokanalen Ekho Moskvy
The Guest

***The Guest*** er et musikkalbum med Ingrid Olava. Albumet ble utgitt den 15. februar 2010. For albumet vant Olava Spellemannprisen 2010 i klassen kvinnelig artist. Hun var også nominert i klassene tekstforfatter og populærkomponist.

## Sporliste
# «The Queen»
# «Passenger»
# «Won't Be Silenced»
# «Warrior Song»
# «You Will Be Moved Though the World Stays the Same»
# «Treasure and Pain»
# «The Sun»
# «Love, Oh Love»
# «The Guest»
# «I Was Wrong»
# «Poster Child»
Juliet’s Wishes

***Juliet's Wishes*** er et musikkalbum med Ingrid Olava. Albumet ble utgitt den 31. mars 2008.

## Sporliste
# «Stars»
# «Headlines»
# «Only Just Begun»
# «Giant of Time»
# «Back to Love»
# «William»
# «Juliet's Wishes»
# «George, Fred and Me»
# «It's Alright Ma (I'm Only Bleeding)»
# «Elevator»
# «Slippery»

## Eksterne lenker
*
Live in Europe (Transatlantic-album)

***Live in Europe*** er det andre konsertalbumet fra progressiv rock-supergruppen Transatlantic, utgitt i november 2003. Albumet dokumenterer bandets konsert 12. november 2001 i 013 Club i Tilburg i Nederland. Konserten ble også filmet og utgitt på DVD under samme tittel. 

Albumet består av seks låter hentet fra bandets to første album, samt The Beatles' Abbey Road-medley. Daniel Gildenlöw fra Pain of Salvation er gjestemusiker, og bidrar med utfyllende keyboard, gitar, vokal og perkusjon.

## Sporliste
All tekst og musikk av Neal Morse, Roine Stolt, Pete Trewavas og Mike Portnoy unntatt Abbey Road-medleylåtene som er merket *****, skrevet av John Lennon/Paul McCartney.

### Disk 1
#«Duel With the Devil» &ndash; 26:00
#:I. «Motherless Children»
#:II. «Walk Away»
#:III. «Silence of the Night»
#:IV. «You're Not Alone»
#:V. «Almost Home»
#«My New World» &ndash; 16:20
#«We All Need Some Light» &ndash; 6:41 (Morse)
#«Suite Charlotte Pike Medley» &ndash; 30:55
#:I. «If She Runs»
#:II. «You Never Give Me Your Money» *****
#:III. «Mr. Wonderful»
#:IV. «Mean Mr. Mustard» *****
#:V. «Polythene Pam» *****
#:VI. «She Came in Through the Bathroom Window» *****
#:VII. «Temple of the Gods»
#:VIII. «Motherless Children» / «If She Runs (Reprise)»
#:IX. «Golden Slumbers» *****
#:X. «Carry That Weight» *****
#:XI. «The End» *****
#:XII. «Her Majesty» *****

### Disk 2
#«Stranger in Your Soul» &ndash; 30:36
#:I. «Sleeping Wide Awake»
#:II. «Hanging in the Balance»
#:III. «Lost and Found Pt. 2»
#:IV. «Awakening the Stranger»
#:V. «Slide»
#:VI. «Stranger in Your Soul» 
#«All of the Above» &ndash; 30:20
#:I. «Full Moon Rising»
#:II. «October Winds»
#:III. «Camouflaged in Blue»
#:IV. «Half Alive»
#:V. «Undying Love»
#:VI. «Full Moon Rising (Reprise)»

## Personell

*Neal Morse – vokal, keyboard, gitar
*Roine Stolt – gitar, bakgrunnsvokal
*Pete Trewavas – bass, bakgrunnsvokal
*Mike Portnoy – trommer, bakgrunnsvokal
**Gjestemusiker:**
*Daniel Gildenlöw – utfyllende instrumentering: keyboard, gitar, perkusjon, vokal og bakgrunnsvokal

## Eksterne lenker
*
Live in America (Transatlantic-album)

***Live in America*** er det første konsertalbumet til progressiv rock-supergruppen Transatlantic, utgitt i mars 2001. Albumet dokumenterer bandets **-turné i USA sommeren 2000. Innspillingen ble foretatt under bandets konsert i 930 Club i Washington D.C. 24. juni 2000. Konserten 21. juni 2000 i Theater of the Living Arts i Philadelphia i Pennsylvania ble også innspilt. Disse opptakene ble utgitt på VHS under samme tittel, men har et litt annerledes innhold. 

## Sporliste
All tekst og musikk av Neal Morse, Roine Stolt, Mike Portnoy og Pete Trewavas unntatt hvor annet er notert.

### Disk 1
#«All of the Above» &ndash; 30:47
#:I. «Full Moon Rising»
#:II. «October Winds»
#:III. «Camouflaged in Blue»
#:IV. «Half Alive»
#:V. «Undying Love»
#:VI. «Full Moon Rising (Reprise)»
#«Mystery Train» &ndash; 15:32 «Magical Mystery Tour» (John Lennon/Paul McCartney)«Strawberry Fields Forever» 
#«We All Need Some Light» &ndash; 6:51 (Morse)

### Disk 2
#«Genesis Medley» &ndash; 10:47 (Peter Gabriel/Tony Banks/Steve Hackett/Mike Rutherford/Phil Collins)
#:«Watcher of the Skies»
#:«Firth of Fifth»
#«My New World» &ndash; 16:51
#«Final Medley» &ndash; 19:10
#:«There Is More To This World» (Stolt)
#:«Go The Way You Go» (Morse)
#:«The Great Escape» (Trewavas/Steve Hogarth/Ian Mosley/Mark Kelly/Steve Rothery/John Helmer)
#:«Finally Free» (Portnoy/James LaBrie/John Petrucci/John Myung/Jordan Rudess)
#:«She's So Heavy»  (Lennon/McCartney)

## Personell
*Neal Morse – vokal, keyboard
*Roine Stolt – gitar, vokal
*Pete Trewavas – bass, vokal
*Mike Portnoy – trommer, vokal

## Eksterne lenker
*
På en grønnmalt benk

**«På en grønnmalt benk»** er en vise med tekst og melodi av Otto Nielsen (1909–1982). Han har skrevet en rekke viser, men var også en kjent stemme i NRK, blant annet gjennom programmet «Søndagsposten» som han ledet i mange år. Han sang inn flere plater sammen med sin søster Gerd Røstad (1917–1997), under tittelen «Gerd og Otto». Visen «På en grønnmalt benk» er skrevet i 1946, men kom første gang ut på plate i 1948, og ble en av duoens største slagere.  Foruten den grønnmalte benken sang de inn viser som «Det bestemmer jeg» og «Gresskarvalsen».

## Innspillinger (i utvalg)
*Gerd og Otto med orkester. Innspilt i Oslo 20. oktober 1948. Utgitt på 78-platen Musica A-8482.

## Kilder
*Sangene i våre hjerter av Elin Prøysen, Damm 2007
Santa Maria dei Miracoli og Santa Maria in Montesanto

**Santa Maria dei Miracoli** og **Santa Maria in Montesanto** er to søsterkirker i Roma i Italia. De ligger ved plassen Piazza del Popolo og vender mot den nordlige porten i Aurelianusmuren. Kirkenes eksteriør er likeartet, men innvendig er forskjellene større.

Opprinnelsen for de to kirkene kan utledes til 1600-tallets restaurering av hovedinngangen til middelalderens og renessansens Roma fra Via Flaminia. Pave Alexander VII bestilte opprustningen av området hos arkitekt Carlo Rainaldi. I oppdraget inngikk to kirker og disse ble finansiert av kardinalen Girolamo Gastaldi (1616-1685). Hans våpenskjold finnes avbildet i begge kirkene.

## Santa Maria in Montesanto
Santa Maria in Montesanto ble bygget på plassen til en eldre kirke med samme navn og som administreres av karmelittmunker. Navnet Montesanto, italiensk for *hellige fjellet*, sikter til Karmelberget i Israel. Byggingen av kirken begynte den 15. juli 1662 og ble avsluttet i 1675, selv om ytterligere påbygning ble utført i 1679. Opprinnelig arkitekt var Carlo Rainaldi, tegningene ble endret av Giovanni Lorenzo Bernini og ble etter hvert sluttført av Carlo Fontana. Helgenstatuene på utsiden anses å være formgitt av Bernini. Klokketårnet ble oppført på 1700-tallet.

Interiøret er elliptisk med en dodekagonal, tolvsidet, kuppel. Det første kapellet til venstre er helliggjort til helgenen Lucia, neste kapell er helliggjort til Santa Maria Maddalena dei Pazzi, en karmelittnonne som ble kanonisert av pave Klemens X i 1669. Det tredje kapellet kalt *Cappella Montioni*, ettersom det ble finansiert av familien Montioni.

I 1951 innførte monsignoren tradisjonen at i kirken holder en kunstnermesse. Hver søndag fra og med den siste søndagen i oktober til den 29. juni holdes en gudstjeneste hver søndag der en kunstner leser messen blandet med musikkinnslag. Mot slutten ber forsamlingen en særskilt bønn, *Preghiera degli Artisti*, for kunstnere.

## Santa Maria dei Miracoli
Byggingen av Santa Maria dei Miracoli ble innledet 1675 og avsluttet i 1681. Et lite oratorium, Sant'Orsola, måtte gi plass til den nye kirken. Interiøret er sirkulært med en oktagonal, åttesidet, kuppel. Interiøret har en sirlig stukkatur utført av Berninis elev Antonio Raggi. Statuene av kardinalen Girolamo Gastaldi og hans bror, markien Benedetto Gastaldi, formgavs av Carlo Fontana, som også tegnet kuppelen. Bystene i bronse er utført av Girolamo Lucenti.

## Eksterne lenker
*
Whirld Tour 2010: Live in London

***Whirld Tour 2010: Live in London*** er det tredje konsertalbumet fra progressiv rock-supergruppen Transatlantic, utgitt i oktober 2010. Albumet dokumenterer bandets konsert 21. mai 2010 i Shepherd's Bush Empire i London i England, som også ble filmet og utgitt på DVD med samme tittel. DVD-versjonen inneholder i tillegg blant annet en coverversjon av Genesis-låten «The Return of the Giant Hogweed» (der de spiller sammen med Steve Hackett) og en dokumentar. Konserten var en del av bandets *[[The Whirlwind]]*-turné.

Daniel Gildenlöw fra Pain of Salvation bidrar med utfyllende instrumentering og vokaler, som han gjorde på *[[Live in Europe (Transatlantic-album)|Live in Europe]]* fra 2003. 

## Sporliste
All tekst og musikk av Neal Morse, Roine Stolt, Mike Portnoy og Pete Trewavas unntatt hvor annet er notert.
### Disk 1
#«The Whirlwind» &ndash; 79:52
#:I. «Overture» / «Whirlwind»
#:II. «The Wind Blew Them All Away»
#:III. «On the Prowl»
#:IV. «A Man Can Feel»
#:V. «Out of the Night»
#:VI. «Rose Colored Glasses»
#:VII. «Evermore»
#:VIII. «Set Us Free»
#:IX. «Lay Down Your Life»
#:X. «Pieces of Heaven»
#:XI. «Is It Really Happening?»
#:XII.« Dancing With Eternal Glory» / «Whirlwind (Reprise)»

### Disk 2
#«All of the Above» &ndash; 30:19
#:I. «Full Moon Rising»
#:II. «October Winds»
#:III. «Camouflaged in Blue»
#:IV. «Half Alive»
#:V. «Undying Love»
#:VI. «Full Moon Rising (Reprise)»
#«We All Need Some Light» &ndash; 8:40 (Morse)
#«Duel With the Devil» &ndash; 28:31
#:I. «Motherless Children»
#:II. «Walk Away»
#:III. «Silence of the Night»
#:IV. «You're Not Alone»
#:V. «Almost Home»

### Disk 3
#«Bridge Across Forever» &ndash; 6:03 (Morse/Prince)
#«Stranger in Your Soul» &ndash; 30:00
#:I. «Sleeping Wide Awake»
#:II. «Hanging in the Balance»
#:III. «Lost and Found Pt. 2»
#:IV. «Awakening the Stranger»
#:V. «Slide»
#:VI. «Stranger in Your Soul»

## Personell
*Neal Morse – vokal, keyboard, gitar
*Roine Stolt – gitar, bakgrunnsvokal
*Pete Trewavas – bass, bakgrunnsvokal
*Mike Portnoy – trommer, bakgrunnsvokal
**Gjestemusiker:**
*Daniel Gildenlöw – utfyllende instrumentering: keyboard, gitar, perkusjon, vokal, bakgrunnsvokal

## Eksterne lenker
*
Háttatal

**Háttatal** («Verselisten») er den siste seksjonen av *[[Den yngre Edda]]* som ble skrevet av den islandske dikteren og historikeren Snorre Sturlason. Den består av rundt 20 000 ord eller på 102 strofer. Han brukte for det meste sine egne diktkomposisjoner, en lang og merkelig kongehyllest på vers og gir eksempler på ulike verseformer som ble brukt i den gamle norrøne skaldekunsten. Ettersom det er et læredikt er det et nytt versemål for hver strofe. Snorre hadde en beskrivende tilnærming til sitt verk; han systematiserte materialet og noterte ofte at «de eldre skaldene fulgte ikke alltid» disse reglene.

De fleste av formene avhenger av antallet stavelser per linje foruten også assonans, halvrim, klanglikhet, og bokstavrim. Selv om enderim er representert er det ikke i den form som de fleste moderne lesere vil forvente; det vil si former som AAAAAAAA og AAAABBBB, og spiller dessuten en mindre rolle i Snorres eksempler. Det er enklere å forstå dette verket hvis leseren har *[[Den første grammatiske avhandling]]* tilgjengelig, en norrøn avhandling fra rundt 1150 om norrønt språk.

Mange forskere har foreslått at formen til *Háttatal* antyder en klassisk innflytelse som er avledet fra kristen læring som Snorre uten tvil var utsatt for. Andre har argumentert at dette var et resultat av en logisk tilnærmelse innenfor rammeverket av en dialog og at en del aspekter av verket viser at det ikke var direkte påvirket av klassiske tekster.

## Eksterne lenker
* 
* 
* 
* Snorre Sturlusons ''Háttatal'' i sin opprinnelige tekst
* Háttatal, Old Norse
Stålmenn

**Stålmenn** var et norsk rockeband som var særlig aktivt fra 1994 til 1998, og deretter har hatt sporadisk virksomhet utover på 2000-tallet. Bandet har gitt ut musikk i mange ulike sjangre, fra punk til akustisk visepop.

## Etablering og utgivelser
Bandet ble dannet av Ståle Stålmann Kverndokk (hovedvokal og kompgitar) og Pär Basset (vokal og sologitar). Begge skrev tekster og musikk. Siden kom Lars Gudmestad (bass) og John Terje Johnsen (trommer) med. Bandet hadde sin base i Oslo. Debutalbumet «Ingen spøk» ble gitt ut i 1995, på det lille plateselskapet Important Records. Musikken lå i landskapet mellom powerpop og garasjerock med innslag av punk. Et av sporene på albumet, «Sommerfugler i magen», ble en liten hit på radiokanalen NRK P3. Musikkanmelderen Finn Bjelke i musikkmagasinet *[[Beat (magasin)|Beat]]* mente at debutalbumet bar preg av at bandets låtmateriale ikke var godt nok, men at «*Ingen Spøk* er power-rock på norsk, og det er helt greit, liksom!».

Bandet ga senere ut singelen «Sirkelslange» (1997) og EP-en «nEPe» (1998). Etter en del konsertvirksomhet holdt de sin siste konsert sommeren 1998 i Holmestrand under festivalen Bakgårspop.

Bandet ga ut en ny EP i 2013, med tittelen *Nifse Greier*. Bandet gjenoppstod med ny besetning i august 2015, da de spilte på arrangementet Bogerudfest i Oslo. Senere har de holdt det gående med Inge Ztøy (bass) og Tor Linckert (trommer) som nye medlemmer. Våren 2019 ble comeback-albumet «Fra undersiden» utgitt sammen med singelen «Uro / Frie tøyler».

## Diskografi
*1995: *Ingen spøk* (album-CD, digital), Important Records
*1997: *Sirkelslange* (single-CD, digital), Mooseheaad Records Inc.
*1998: *nEPe* (EP, digital)
*1997: *Bidrag til Betong* (album-CD med diverse artister)
*2013: *Nifse greier* (EP, digital), egenutgitt
*2017: *Samling i Kølabånn* (livealbum, digitalt)
*2019: *Uro / Frie tøyler* (single, digital)
*2019: *Fra undersiden* (album-LP, digital), egenutgitt

## Referanser


## Kilder
* Lydmuren albumpresentasjon 
* Stålmenn på youtube
* Stålmenn på Apple music/ i Tunes
Tilgang i norske bibliotek: 
* 
* 
* 

## Eksterne lenker
* 
* https://www.facebook.com/StaleKverndokkBand
Transatlantic Demos

***Transatlantic Demos*** er et samlealbum av Neal Morse, utgitt i 2003. Albumet består av en samling demoer av Morse som senere ble bearbeidet av Morse, Mike Portnoy, Roine Stolt og Pete Trewavas og utgitt på Transatlantics to første album ** og *[[Bridge Across Forever]]*. Etter et forslag fra Portnoy, samlet Neal Morse sammen en CD med demoer og låtsnutter han hadde spilt inn, som en dokumentasjon på hvordan flere av supergruppens låter startet sitt «liv».

## Sporliste
All tekst og musikk av Neal Morse.

#«Hanging in the Balance» &ndash; 18:01
#«Working on Mystery Train (on a bus)» &ndash; 1:46 
#«We All Need Some Light» &ndash; 5:23
#«Dance With the Devil» &ndash; 9:01 
#«Working on Piano Solo in 'All of the Above'» &ndash; 0:53
#«Bridge Across Forever» &ndash; 4:48
#«Full Moon Rising» &ndash; 22:34

## Personell
* Neal Morse – produsent, låtskriver, gitarer, synthesizer, piano, orgel, vokaler 

## Eksterne lenker
*
Snorre Kverndokk

**Snorre Kverndokk** (født 24. desember 1962 i Trondheim) er en norsk økonom. Kverndokk var en av bidragsyterne til IPCCs tredje, fjerde og femte hovedrapport. 

Kverndokk er oppvokst i Skien. Han er utdannet som cand.oecon i 1988 og dr.polit i sosialøkonomi i 1994, begge grader tatt ved Universitetet i Oslo. Siden 1998 har han arbeidet ved Frischsenteret i Oslo. Han var rådgiver i Arbeids- og sosialdepartementet og Helse- og omsorgsdepartementet fra 2004 til 2005. I tillegg var han gjesteforeleser ved University College London, University of Colorado, Katholieke Universiteit Leuven, Johns Hopkins University-SAIS, University of Maryland. Kverndokk var senterleder for CREE-senteret på Frischsenteret inntil juni 2016.

Snorre Kverndokk er bror til komponisten Gisle Kverndokk.

## Eksterne lenker

* Presentasjon på Frischsenterets hjemmeside
* CREE-senterets hjemmeside
Charles Johnson

**Charles «Charley» Frithiof Johnson** (født 31. januar 1887 i Göteborg, død 17. september 1967 i Massachusetts) var en amerikansk bryter som deltok i de olympiske leker i 1920 i Antwerpen. 

Johnson vant en olympisk bronsemedalje i bryting under OL 1920 i Antwerpen. Han kom på tredjeplass i den tredje tyngste vektklassen, mellomvekt opp til 75,0 kg, i fristil bak Eino Leino og Väinö Penttala begge fra Finland. Det var atten brytere fra tolv nasjoner i denne vektklassen som ble avviklet i perioden 25. til 27. august 1927. 

## OL-medaljer
*  1920  Antwerpen -  Sølv i bryting, mellomvekt  USA

## Eksterne lenker
*
Hublot

**Hublot SA** er et sveitsisk selskap som produserer elektroniske artikler, spesielt klokker, og hovedsakelig armbåndsur. Selskapet ble grunnlagt i 1980 og har hovedsete i den sveitsiske byen Nyon.

## Eksterne lenker
* 
* Samler nyheter
Madlavoll skole

**Madlavoll skole** er en barneskole som ligger i Madla bydel, i Stavanger. Skolen er nabo til Jernaldergården, Universitetet i Stavanger og høyblokkene på Ullandhaug. Skolen ligger i naturskjønne omgivelser med gangavstand til Sørmarka, Stokkavannet, Hafrsfjord og Mosvannet.

## Om skolen
Skolen er knyttet opp til Universitetet i Stavanger gjennom å være øvingsskole, samt tilknytning gjennom ulike prosjekter. 

I tillegg til å være en ordinær nærmiljøskole i Madla bydel, har skolen også et bydekkende tilbud til barn som trenger særskilt tilrettelagt undervisning. Fra 2006 ble dette tilbudet utvidet med en egen avdeling for barn med diagnoser innen autismespekteret.  

Det er ca 110 ansatte ved skolen. De fleste av disse er lærere, men skolen har også en stor andel med miljøarbeidere, barne-og ungdomsarbeidere og assistenter.

«Flerintelligensteorien» ligger til grunn for skolens pedagogiske plattform. Det betyr at skolen forsøker å gi tilpasset opplæring med utgangspunkt i elevenes ulike sterke sider, gjennom varierte undervisningsmetoder. 

Skolen har en egen teknolab som består av blant annet «Lego Educational Center». Det er foreldrene som har stått i spissen for etableringen av denne.

Madlavoll skole har i alle år hatt som mål å gi et godt skoletilbud til barn med ulike læreforutsetninger bygget på verdier som likeverd, respekt og tillit. Skolens visjon er «En skole for alle». Skolens rektor (per 2020) er Camilla Hagevold.

## Eksterne lenker
* Madlavoll Skole
Madlamark skole

**Madlamark Skole** er en barneskole som ligger på Madlamark, i Madla bydel i Stavanger. 

Skolen er den eneste på Madlamark med svømmebasseng. Madlamark Skolekorps hører også til skolen. 

## Eksterne lenker
* Madlamark Skole
Frederick Meyer

**Frederick «Fred» Julius Meyer** (født 17. mai 1900 i Chicago, død 12. mars 1983 i Los Angeles) var en amerikansk bryter som deltok i de olympiske leker i 1920 i  Antwerpen.

Meyer vant en olympisk bronsemedalje i bryting under OL 1920 i Antwerpen. Han kom på delt tredjeplass i den tyngste vektklassen, tungvekt over 82,5  kg, i fristil bak Robert Roth fra Sveits og sin landsmann Nat Pendleton. Det var åtte brytere fra fem nasjoner i denne vektklassen som ble avviklet i perioden 25. til 27. august 1927. 

## OL-medaljer
*  1920  Antwerpen -  Sølv i bryting, tungvekt  USA

## Eksterne lenker
*
Walter Maurer

**Walter Stark Maurer** (født 9. mai 1893 i Kenosha i Wisconsin, død 18. mai 1983 i Chicago) var en amerikansk bryter som deltok i de olympiske leker i 1920 i Antwerpen. 

Maurer vant en olympisk bronsemedalje i bryting under OL 1920 i Antwerpen. Han kom på tredjeplass i den nest tyngste vektklassen, lett tungvekt 82,5  kg, i fristil bak Anders Larsson fra Sverige og Charles Courant fra Sveits. Det var tretten brytere fra åtte nasjoner i denne vektklassen som ble avviklet i perioden 25. til 27. august 1927. 

## OL-medaljer
*  1920  Antwerpen -  Sølv i bryting, lett tungvekt  USA

## Referanser


## Eksterne lenker
*
Sewellia speciosa

***Sewellia speciosa*** er en ferskvannsfisk som lever i elv med bunn av stein og grus.
Den finnes i elva Sê Kông i Laos og Vietnam. 

Den er dagaktiv, og blir ca. 5,5 cm lang.
Under buken har den en sugeplate som den bruker til å feste seg til steiner og andre harde overflater.
Til forskjell fra de andre artene i gruppen *[[Sewellia]]*, har den en flekkete kropp uten mørke striper. 

Skal den holdes i akvarium, trenger den mange steiner og røtter å gjemme seg blant, og bør ikke holdes sammen med større, aggressive fisker. Den foretrekker oksygenrikt vann i bevegelse.

## Eksterne lenker
* 
*
VM i mixed stafett i skiskyting 2010

Det 3. **VM i mixed stafett** er en konkurranse innen skiskyting, som ble arrangert 28. mars 2010 i Khanty-Mansijsk i Russland i forbindelse med verdenscuprennene. Mesterskapet ble arrangert da mixed stafett ikke var med på programmet under Vinter-OL 2010 i Vancouver. Det ble arrangert egne mesterskap i mixed stafett også i 2005 og 2006. 

## 2 x 6 km + 2 x 7,5 km mixed stafett



**Dato**: 28. mars 2010 
 

## Kilder
*Resultatdatabase hos realbiathlon.com
*Resultatdatabase hos firstskisport.com
Amegilla dawsoni

***Amegilla dawsoni*** er en art av bier og regnes til gruppen pelsbier. Den holder til i det vestlige Australia og er en av verdens største bier.

Arten er kjent for å legge egg og utvikle seg i hull som graves i leire. De hannlige biene forlater hulene sine tidligere enn de hunnlige biene. Hannbiene er så aggressive at de dreper hverandre i hopetall i et forsøk på å pare seg med hunner.

## Systematisk plassering

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen pelsbier, Anthophorini
******** slekten *[[Amegilla]]* Friese, 1897 – ca. 250 arter, 16  i Europa
********* *Amegilla dawsoni* Rayment, 1951

## Eksterne lenker
*
«Norske Løve» (1634)

**«Norske Løve»** er det første dansk-norske orlogsskipet i historien navngitt etter *[[Den norske løve|symbolet i det norske riksvåpenet]]*. «Norske Løve» var en gallion med et lukket batteridekk og et åpent dekk sammen med et halvdekk, med en bestykning på cirka 42 kanoner.

Gallioner, og deretter linjeskip på 1600-tallet i den dansk-norske flåten, var rangert i bestemte kategorier; *hovedskip* for de større og *mellomskip* for de mellomstore, mens de minste krigsfarkoster var *mindre orlogsfartøyer*.

## Mellomskip
«Norske Løve» var et mellomskip, det siste skipet som ble bygd og sjøsatt av den kjente, skotske skipsbyggeren Daniel Sinclair som i 1627 også hadde sjøsatt tredekkeren «Sanct Sophia». Han kom til Danmark hvor han inngikk et nært samarbeid med David Balfour som også kom fra Skottland. Balfour som var i konflikt med Christian IV flere ganger – han ble blant annet fengslet – var kjent for byggingen av den store «Tre Kroner» samt flere andre orlogsskip. Han døde i 1634, og etterlot seg konstruksjonstegninger, som blant annet ble brukt av Sinclair til bygging av to skip. «Norske Løve» var basert på tegninger av David Balfours mellomskip «Oldenburg».

Kontrakten fra 1631 mellom skipsbyggeren og kongen, gikk ut på at det planlagte skipet skulle bygges etter en tegning som formodentlig er av «Oldenburg». Dette ble bygd og sjøsatt i 1628 i København som et stort mellomskip med en besetning på 300 mann. Sinclair leverte skipet fra verftet i Nakskov i 1635, men med hans død året etter, ble «Norske Løve» det siste som var sjøsatt fra beddingen i verftet som ble nedlagt. Det nye skipet skulle vise seg som en verdig etterfølger til en av flåtens beste seilere, som ifølge kongen var «Oldenburg».

«Norske Løve» var utrustet hvert år i de følgende tolv år, og deltok i flere sjøslag, deriblant Slaget i Lister Dyb den 16. mai 1644, Slaget på Kolberger Heide den 1. juli 1644 samt blokaden av Göteborg i 1645. Skipet ble satt i opplag i 1653, men det oppsto motstridende opplysninger ettersom det eldre skipet har blitt forvekslet med «Norske Løve» sjøsatt i Lübeck i 1654, og som var av samme størrelse med lik stor besetning og bestykning. Man vil at skipet fra Nakskov skulle ha fortsatt i tjeneste fram til 1666, da det forliste i en storm utenfor Eigersund syd for Stavanger.

Den samme skjebne overgikk også «Norske Løve» fra Lübeck under den samme stormen, det kan være tale om en forveksling.
## Referanser

## Litteratur
* Niels M. Probst, *Den danske flådes historie 1588-1660: Christian 4.s flåde* 1996 ISBN 87-00-28586-2
## Eksterne lenker
* Om alle skip med navn «Norske Løve»
Huladalen

**Huladalen** (hebraisk: עמק החולה – *Emeq Ha'Hula*) er et område lengst nord i Israel ved Jordanelven. Dalen er et viktig landbruksområde og omfatter også et naturreservat.

## Hulasjøen

**Hulasjøen** var en grunn innsjø i Huladalen som Jordanelven rant igjennom. Sjøen hadde et areal på 13&nbsp;km², var omkring 4,4&nbsp;km bred og 5,3&nbsp;km lang, og hadde en gjennomsnittlig dybde på 1,5 meter. Siden 1950-tallet var denne sjøen nesten helt tørrlagt fordi den ble drenert til jordbruksformål. I 1994 ble en liten, uproduktiv del av sjøens område gjennopprettet som innsjø og våtmarksområde. Denne innsjøen kalles **Agmonsjøen**, og har en overflate på 1,1&nbsp;km² og en gjennomsnittsdybde på 0,6 meter. I 1996 ble sjøen og våtmarksområdet vernet under Ramsarkonvensjonen.

I bibelsk tid var Hulasjøen kjent som Meromsjøen eller Meromvannet.

## Referanser


## Eksterne lenker
*
Pella (Jordan)

**Pella** (kjent på arabisk som *Tabaqat Fahl*, طبقة فحل) er en landsby og stedet for ruiner fra oldtiden i nordvestlige Jordan. Det ligger i Jordandalen en halv times kjøretur fra Irbid i den nordlige delen av landet, og rundt 130&nbsp;km sør ligger Amman.

Pella har vært bosatt siden steinalderen og neolittisk tid. Det ble først nevnt i skriftlige kilder en gang på 1800-tallet f.Kr. i egyptiske inskripsjoner, dets navn Pella er gresk, muligens omdøpt til ære for Aleksander den stores fødested. Den romerske byen, som det gjenstår en del iøynefallende ruiner fra, fortrengte den greske byen. I løpet av denne perioden var Pella en av de byene som utgjorde Dekapolis.

Byen var stedet hvor en av de første kristne kirkene ble bygd. I henhold til Eusebius av Cæsarea var det hit kristne fra Jerusalem flyktet på 100-tallet som følge av jødisk-romerske krigene.

Rett nedenfor oldtidsstedet er det en moské som minner dødsfallet til en av profetens Muhammeds forkjempere som falt i slaget ved Fahl i januar 635.

## Arkeologi
Sentrum av byen ble ødelagt av «det syvende jordskjelv», også kalt for Golanjordskjelvet i 749. En liten landsby gjenstår i området. Kun en liten andel av ruinene har blitt undersøkt. Universitetet i Sydney og Jordans departement for fortidsminner har utført utgravninger ved Pella siden 1979. I de siste årene har fokuset vært, ledet av Stephen Bourke, på stedets templer og administrative bygninger fra bronse- og jernalderen. Et kanaanittisk tempel ble avdekket i tidsrommet 1994 til 2003. I mai 2010 annonserte Stephen Bourke oppdagelsen av en bymur og andre strukturer, som gikk tilbake i tid til rundt 3400 f.Kr., noe som indikerer at Pella var en bystat på omtrent samme tid som byene i Sumer begynte å ta form.

## Referanser
Arkitekturåret 1661

**Arkitekturåret 1661** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1661.

## Hendelser

## Bygninger
* Arbeidet på Versailles begynner, nær Paris.
* 1658→1661 – Byggingen av château de Vaux-le-Vicomte av Louis Le Vau for embetsmannen Nicolas Fouquet fullføres.
* 1660→1665 – Slottet i Baroniet Rosendal bygges.

## Fødsler
* ca. 1661: Nicholas Hawksmoor, britisk arkitekt (død 1736)
* Daniel Marot, fransk arkitekt, møbeldesigner (død 1752)

## Dødsfall
…

## Se også
Augustus’ triumfbue

**Augustus' triumfbue** (*Arcus Augusti*) var en triumfbue på Forum Romanum i Roma. Den ble oppført i 29 f.Kr. for å minnes Augustus' seier i slaget ved Actium over Marcus Antonius og Kleopatra i 31 f.Kr.

Buen gikk over veien mellom Castor og Pollux-templet og Julius Cæsars tempel, nær Vestatempelet.

En stor inskripsjon ble funnet på det samme stedet i 1546, med en dedikasjon til Augustus, slik at identifikasjon av buen er sikker.

Veldig lite finnes igjen av selve buen, men utseende er kjent fra mynter fra perioden. Denne hadde tre passasjer, den første av denne typen buer i Roma, og tjente som modell for Septimius Severus-buen, som igjen var modell for den seinere oppførte Konstantinbuen.

Augustus bygget også en rekke triumfbuer andre steder.

## Referanser
Miragoânesjøen

**Miragoânesjøen** (fransk: *Étang de Miragoâne*) er en innsjø i provinsen Nippes i det sørlige Haiti. Det er den nest største naturlige ferskvannsinnsjø i Haiti, og en av de største i Karibia. Den ligger omtrent en kilometer sørøst for byen Miragoâne.

## Geologi
Det dypeste sedimentet på bunnen er fra pre-colombiansk tid. Det inneholder mye organisk materiale og relativt få karbonater. De øverste 30 centimetrene dokumenterer tiden etter eropeernes ankomst, og kan blant annet avsløre to perioder med avskoging.

## Natur
Miragoânesjøen er tilholdssted for blant annet stokkender og skilpadder. Innsjøen rommer også en art av levendefødende tannkarper som er endemiske her. Det engelske populærnavnet til denne arten, Miragoâne Gambusia (*[[Gambusia beebei]]*) refererer til innsjøen.

## Referanser
Concordiatemplet

**Concordiatemplet**, antikt tempel befinner seg i Forum Romanum i Roma.

Templet, som befinner seg nedenfor Tabularium, var innviet til konsensus og harmoniens gudinne Concordia. Det var et viktig monument over Romas politiske utvikling; det ble grunnlagt av Camillus i 367 f.Kr. i forbindelse med pakten mellom patrisier og plebeier, de rivaliserende samfunnsklassene.

Templet ble restaurert flere ganger, men i dag finnes bare podiet.

## Eksterne lenker
*
Arkitekturåret 1662

**Arkitekturåret 1662** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1662.

## Hendelser
*Klosteret Pažaislis (Pažaislio vienuolynas ir bažnyčia) i Kaunas i Litauen grunnlegges (fullføres i 1755)

## Bygninger
*Kong Karls borggård ved Greenwich Hospital i London, tegnet by John Webb.
*1662→1675 - Santa Maria in Montesanto bygges
* 1660→1665: Slottet i Baroniet Rosendal bygges.

## Fødsler
* ca. 1661: Nicholas Hawksmoor, britisk arkitekt (død 1736)

## Dødsfall
…

## Se også
Sulpicius Alexander

**Sulpicius Alexander** (slutten av 300-tallet) var en romersk historiker som det er lite informasjon om. Han skrev om de germanske stammene, men hans 4-bindsverk *Historia*, som ble detaljert sitert av Gregorius av Tours, er gått tapt. Verket var kanskje en fortsettelse av *Res gestae* av Ammianus Marcellinus (som ble avsluttet i 378 e.Kr.) og handlet om hendelsene fram til keiser Valentinianus IIs død i 392 e.Kr. Det som kan bli utvinnet fra Gregorius' Decem Libri Historiarum (II 9) er betraktet som en viktig kilde til enhver historisk diskusjon om opprinnelsen til de frankiske stammene.

Sulpicius Alexander har samme skjebne som en annen romersk historiker, Renatus Profuturus Frigeridus, som også eksisterer kun i sitater hos Gregorius.

## Litteratur
* Castritius, Helmut (2005): «Sulpicius Alexander». I: *Reallexikon der Germanischen Altertumskunde*. Bind 30, Berlin & New York, s. 129.
* Hansen, Günther Christian (1982): «Sulpicius Alexander – ein Historiker nach Ammian». I: *Sitzungsberichte der Akademie der Wissenschaften der DDR*. 15/G, s. 89–91.
* Seeck, Otto (1894): «Alexandros 75». I: *Paulys Realencyclopädie der classischen Altertumswissenschaft* (RE). Bind I, 2, Stuttgart, ss. 1446.

## Eksterne lenker
* Forkortet oversettelse fra 1916 av Gregorius' ''Historia Francorum''  av Earnest Brehaut med hans kritisk analyse i kontekst til Gregorius' tid, fra *Medieval Sourcebook*
UNOMIG

**UNOMIG**, formelt **United Nations Observer Mission in Georgia**, var en fredsbevarende FN-styrke opprettet 24. august 1993 av FNs sikkerhetsråd ved resolusjon 858 (1993). Mandatet var opprinnelig å verifisere at Georgias regjering og regjeringene i utbryterregionen Abkhasia overholdt våpenhvileavtalen de hadde inngått, men dette måtte fornyes etter at det i september 1993 brøt ut nye fiendtligheter mellom partene. En nye våpenhvileavtale ble undertegnet i mai 1994 og samme år gikk en russisk styrke med mandat fra Samveldet av uavhengige stater inn i Abkhasia. UNOMIG var i aktivitet til juni 2009 da Sikkerhetsrådets medlemmer ikke lenger kunne oppnå enighet om fornyelse av mandatet.

På det sterkeste hadde UNOMIG en styrke på 129 militærobservatører og 16 politifolk. I tillegg kom en sivil administrasjon på 105 internasjonale medarbeidere og 208 lokalt ansatte. UNOMIG hadde hovedkvarter i Sukhumi, Abkhasias hovedstad.

## Referanser


## Eksterne lenker
* UNOMIG, lokalt nettsted
* UNOMIG, United Nations, Department of Peacekeeping Operations